Songen Have You Never Been Mellow

«Have You Never Been Mellow» er ein popsong skriven av John Farrar for Olivia Newton-John som tittelsporet på albumet med same namn.

I mars 1975 vart singelen den andre førsteplassen til Newton-John på rad på den amerikanske Billboard Hot 100 og han toppa òg Billboard Hot Adult Contemporary Singles-lista. «Have You Never Been Mellow» heldt fram suksessen Newton-John hadde som såkalla «crossover-artist» då songen òg nådde 3. plassen på Hot Country Singles-lista.

Songen vart nominert til Grammyprisen for beste kvinnelege popvokal det året. 

I USA var singelen den fjerde på rad for Newton-John som selde til gullplate etter eit sal på 1 million eksemplar. «Have You Never Been Mellow» nådde òg toppen av singellista i Canada, 10. plass i Australia og 26. plass i Japan, men gjorde det heller dårleg elles i verda. 

Lister
Liste (1975)PlasseringU.S. Billboard Hot Country Singles3U.S. Billboard Hot Adult Contemporary Tracks1U.S. Billboard Hot 1001Canadian RPM Country Tracks1Canadian RPM Adult Contemporary Tracks1Canadian RPM Top Singles1Australian Kent Music Report10Recording Industry Association of New Zealand9

Andre versjonar
Songen vart framført som ein del av Broadway-musikalen Xanadu i 2007. 

Det nederlandske bandet Party Animals sampla songen i 1996 på hitten deira «Have You Ever Been Mellow». Denne songen nådde toppen av den nederlandske singellista. 

Punkbandet the Feederz spelte songen i 1984 på debutalbumet Ever Feel Like Killing Your Boss?. Nip Drivers var eit anna punkbandet som spelte inn songen. 

Den australske songaren James Reyne spelte songen (berre kalla «Mellow») i 2004 på Speedboats for Breakfast. Den belgiske artisten Netsky sampla songen på debutalbumet Netsky i 2010. 
Me First and the Gimme Gimmes song songen i 2011 på EPen Go Down Under.

Ein fransk versjon av songen vart spelt av Nicole Rieu, kalla «Ma maison au bord de l'eau», i 1975.http://www.encyclopedisque.fr/disque/12182.html

Kjelder
Denne artikkelen bygger på «Have You Never Been Mellow (song)» frå ,  den 26. august 2014. 
 oppgav desse kjeldene:

Kategori:Songar frå 1975
Kategori:Singlar frå 1975
Kategori:Olivia Newton-John-songar
Kategori:Songar på toppen av Billboard-lista
Kategori:Nummer-ein-singlar i Canada
Kategori:Songar skrivne av John Farrar
Kategori:Softrocksongar
Kategori:Songar produserte av John Farrar